Tiener ry meer as 1 000 km sonder rybewys(Foto: Pixabay) ŉ 12-jarige seun van Kendall in Australië is Sondag in hegtenis geneem nadat hy duisende kilometers alleen en sonder ŉ rybewys bestuur het. Die seun was op pad Perth toe, wat 4 100 km van sy tuisdorp is, toe die polisie hom afgetrek het. Hy het reeds 1 300 km sonder ŉ lisensie bestuur en is naby die myndorp Broken Hill voorgekeer toe beamptes opgemerk het die spesifieke motor se buffer sleep op die pad. ŉ Polisiebeampte meen die seun se voorkoms en lengte van 1,83 m het moontlik daartoe bygedra dat niemand vroeër op sy reis agterdogtig geraak het nie. Hy het Saterdag by ŉ vulstasie gestop om brandstof te kry, maar nie daarvoor betaal nie. “Toe ek hom sien, het hy soos ŉ vriendelike mens gelyk en ek het geskat hy is omtrent 19 of 20 jaar oud. Toe die polisie vir my sê hy is 12 jaar oud, was ek baie geskok,” het Vamshi Reddy, die vulstasie se bestuurder, gesê.